cyanic-selkie/wikianc huggingface dataset:
கடுகூர் சுப்ரமணியசுவாமி கோயில்
கடுகூர் சுப்ரமணியசுவாமி கோயில் தமிழ்நாட்டில் அரியலூர் மாவட்டம், கடுகூர் என்னும் ஊரில் அமைந்துள்ள முருகன் கோயிலாகும்.
கார்டிங் நகரியம், நியூ செர்சி
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,838 ஆகும். கார்டிங் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 192.7 குடிமக்கள் ஆகும்.
கடுகூர் சுப்ரமணியசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கார்டிங் நகரியம், நியூ செர்சி
மேற்கோள்கள்
பகுப்பு:மோரிசு மாவட்ட நகரங்கள்
கடுகூர் சுப்ரமணியசுவாமி கோயில்
கோயில் அமைப்பு
இக்கோயிலில் சுப்பிரமணிய சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
பள்ளியூத்து
பள்ளியூத்து (Palliyuthu) என்பது இந்தியா தீபகற்பத்தின் தமிழ்நாடு மாநிலத்தில் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 271 மீட்டர் உயரத்தில் அமைந்துள்ள பள்ளியூத்து பகுதியின் புவியியல் ஆள்கூறுகள் 11.1943°N, 77.7044°W ஆகும்.
ஈரோடு, அரச்சலூர், அவல்பூந்துறை, இராட்டைசுற்றிபாளையம் ஆகியவை பள்ளியூத்து பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
நவரசம் மெட்ரிகுலேஷன் மேல்நிலைப் பள்ளி என்ற தனியார் பள்ளி ஒன்று பள்ளியூத்து பகுதியில் அமையப் பெற்றுள்ளது.
வெளி இணைப்புகள்
பகுப்பு:ஈரோடு மாவட்டத்திலுள்ள கிராமங்கள்
மலேசிய தோட்டத் தொழில் மற்றும் மூலப் பொருட்கள் அமைச்சு
மலேசிய தோட்டத் தொழில் மற்றும் மூலப் பொருட்கள் அமைச்சு (மலாய்: Kementerian Perladangan dan Komoditi; ஆங்கிலம்: Ministry of Plantation and Commodities) என்பது மலேசியாவின் முக்கிய மூலப் பொருட்களான செம்பனை (Palm Oil), இரப்பர் (Rubber), காட்டு மரங்கள் (Timber), தளபாட மரப் பொருட்கள் (Furniture), கொக்கோ (Cocoa), மிளகு (Pepper), புளிச்சக்கீரை (Kenaf), புகையிலை (Tobacco) போன்றவற்றின் வளர்ச்சியை மேற்பார்வையிடும் மலேசிய அரசாங்கத்தின் அமைச்சு ஆகும்.
இந்த அமைச்சு 2022-ஆம் ஆண்டில் அதன் பெயர் மாற்றப் படுவதற்கு முன்னர் மலேசிய தோட்ட கைத்தொழில் மற்றும் பொருட்கள் அமைச்சு (Ministry of Plantation Industries and Commodity) (MPIC) என அறியப்பட்டது.
பொது
கடந்த 50 ஆண்டுகளாக மலேசிய நாட்டின் பொருளாதார வளர்ச்சிக்கு தோட்டம் மற்றும் மூலப் பொருட்கள் துறை கணிசமான பங்களிப்பை வழங்கி உள்ளது. அப்போது இருந்து, இந்தத் துறை மலேசியாவின் முக்கிய ஏற்றுமதித் துறைகளில் ஒன்றாக மாறியுள்ளது.
2012-ஆம் ஆண்டில் ஏற்றுமதிப் பொருட்கள் மற்றும் அவை சார்ந்த தயாரிப்புகளின் (Commodity-based Products) ஏற்றுமதி மதிப்பு (Exports Values) MYR 127.5 பில்லியன் ஆகும். இது நாட்டின் மொத்த ஏற்றுமதி வருவாயில் 18.2 விழுக்காடாக இருந்தது.
முதன்மை தொழில்துறை அமைச்சு
தோட்ட தொழில்துறை மற்றும் மூலப்பொருட்கள் அமைச்சு (ஆங்கிலம்: Ministry of Plantation Industry and Commodities; மலாய்: Kementerian Perusahaan Perladangan dan Komoditi) என்று இருந்த அமைச்சின் பெயர், தோட்டத் தொழில்கள் மற்றும் பொருட்கள் அமைச்சு (Ministry of Plantation Industries and Commodities) (MPIC) என மறுபெயரிடப்பட்டது.
முதன்மை தொழில்துறை அமைச்சு (Ministry of Primary Industries) (MPI) என மாற்றப்பட்டது.
தோட்ட தொழில்துறை மற்றும் மூலப்பொருட்கள் அமைச்சு (Ministry of Plantation Industries and Commodities) என மறுபெயரிடப்பட்டது.
செட்டியார்பட்டி
செட்டியார்பட்டி (ஆங்கிலம்:Chettiarpatti), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம், இராஜபாளையம் வட்டம் , இராஜபாளையத்திலிருந்து 10 கிமீ தொலைவில் அமைந்துள்ள தேர்வுநிலை பேரூராட்சி ஆகும்.
2011-ஆம் ஆண்டு மக்கள்தொகை கணக்கெடுப்பின்படி,  இப்பேரூராட்சி 6950   வீடுகளும்,   17,520 மக்கள்தொகையும் கொண்டது. இது 9.42 சகிமீ பரப்பும், 15    வார்டுகளும், 53 தெருக்களும் கொண்ட செட்டியார்பட்டி முதல்நிலை பேரூராட்சி இராஜபாளையம் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.
ஆதாரங்கள்
பகுப்பு:விருதுநகர் மாவட்டத்தில் உள்ள பேரூராட்சிகள் பகுப்பு:விருதுநகர் மாவட்டம்
கூந்தல் கயிறு
மாந்தரின் தலைமுடியால் திரிக்கப்பட்ட கயிற்றைக் கூந்தல் முரற்சி (அல்லது முரச்சி) என்று பரணர் பாடிய சங்கப் பாடல்கள் குறிப்பிடுகின்றன. அரசன் நன்னன் இத்தகைய கயிற்றிணைப் பயன்படுத்தினானாம். அரசன் அறுகை உழிஞை சூடிப் போரிட்டான். மோகூர் மன்னன் பழையன் அவனைக் காட்டுக்கு ஓடும்படி விரட்டினான். அறுகை தலைமறைவாக வாழ்ந்துவந்தான். அறுகை கடல் பிறக்கு ஓட்டிய செங்குட்டுவனின் நண்பன். எனவே இந்தச் செங்குட்டுவன் நண்பனுக்காக மோகூரைத் தாக்கினான். வென்றான். மோகூர் மன்னன் காவல் மரமான வேம்பை வெட்டி வீழ்த்தினான். அந்த மரத்தால் தனக்கு முரசு செய்துகொள்ள வேண்டும் என்று விரும்பினான். வேப்ப மரத் துண்டைக் கயிற்றால் கட்டி யானையால் தன் நாட்டுக்கு இழுத்துவந்தான். இழுத்து வரும்போது கயிறு தேயாமல் இருக்கவேண்டும் அல்லவா? அதற்காகத் தேயாத மயிர்க் கயிற்றைப் பயன்படுத்தினான். போரில் தோற்று உயிரிழந்த பழையன் படையினரின் மகளிர் மொட்டை அடித்துக்கொண்ட கூந்தலைப் பயன்படுத்தி இழுத்துவரும் கயிற்றைத் திரித்துக்கொண்டான். இந்தக் கயிறு வலிமை மிக்கது.
மேற்கோள்
பகுப்பு:கையாற்றல் கருவிகள் பகுப்பு:கைத்தொழில் பகுப்பு:பழக்க வழக்கங்கள் பகுப்பு:சங்ககாலப் போர்கள் பகுப்பு:சேரர் போர்கள்
ஓட்டப்பட்டி ஊராட்சி
ஓட்டப்பட்டி ஊராட்சி (Oddapatti Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள மத்தூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3490 ஆகும். இவர்களில் பெண்கள் 1712 பேரும் ஆண்கள் 1778 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
1878 இல் இந்தியா
1878 இல் இந்தியாவில் நடந்த நிகழ்வுகள்.
பிறப்பு
பகுப்பு:1870களில் இந்தியா
எகிப்தின் முதல் வம்சம்
எகிப்தின் முதல் வம்சம் (First Dynasty of Egypt அல்லது Dynasty I) பண்டைய எகிப்தை கிமு 3100 முதல் கிமு 2900 முடிய 200 ஆண்டுகள் ஆண்டது. இம்முதல் வம்ச மன்னர் நார்மெர் ஆட்சியில் மேல் எகிப்தின் நிலப்பரப்புகளையும், கீழ் எகிப்தின் நிலப்பரப்புகளையும் ஒன்றிணைத்து பண்டைய எகிப்து இராச்சியம் நிறுவப்பட்டது. இவ்வம்சத்தினர் ஆட்சியின் போது பாபிரஸ் எனும் காகிதம் கண்டுபிடிக்கப்பட்டது.
முதல் வம்ச மன்னர்களின் ஆட்சியில் பண்டைய எகிப்தின் தலைநகராக தினீஸ் நகரம் விளங்கியது. 2013-இல் மேற்கொள்ளப்பட்ட கதிரியக்ககரிமக் காலக்கணிப்பின் படி, எகிப்தின் முதல் வம்சத்தின் இரண்டாம் பார்வோன் ஹோர்-அகா-வின் ஆட்சிக் காலம் (கிமு 3218–3035) முதல் துவங்குவதாக கணிக்கப்பட்டுள்ளது.
எகிப்தின் முதல் வம்ச ஆட்சியாளர்கள்
பண்டைய எகிப்தின் வரலாற்றின் படி, எகிப்தின் முதல் வம்சத்தின் ஆட்சியாளர்கள் கீழ் வருமாறு: எகிப்தின் முதல் வம்சத்தின் பார்வோன்கள் குறித்த செய்திகள் சில தொல்லியல் நினைவுச் சின்னங்கள் மற்றும் தொல்பொருட்கள் மூலமே அறிய முடிகிறது. அகழாய்வில் கண்டெடுக்கப்பட்ட பலெர்மோ கல்லின் குறிப்புகள் மூலமே எகிப்தின் முதல் வம்சத்தின் நான்கு ஆட்சியாளர்களின் வரலாற்றுக் குறிப்புகள் மட்டுமே அறியமுடிகிறது.
மனித பலி
முதல் வம்சத்தின் பார்வோன்கள் இறப்பின் ஈமச்சடங்கின் போது நரபலி இடுவது வழக்கமாக இருந்தது. இறந்த மன்னர்களின் சவத்தை பெரும் கல்லறை கட்டி அடக்கம் செய்யும் போது, கழுதை போன்ற சில விலங்கினங்களையும் பலி கொடுத்தனர்.
மறு உலக வாழ்க்கையின் பொருட்டு பார்வோன் டிஜெர் கல்லறையில் 338 மனிதர்கள் மற்றும் விலங்குகள் பலி கொடுத்திருப்பது தொல்லியல் ஆய்வுகள் வெளிப்பட்டுள்ளது. என்ன காரணத்தினாலோ இம்முதல் வம்ச மன்னர்களின் காலத்திற்குப் பின்னர் பார்வோன்களின் கல்லறையில் நரபலி மற்றும் விலங்களை பலி கொடுப்பதை நிறுத்தப்பட்டது.
ஆதார நூற்பட்டியல்
பகுப்பு:பண்டைய எகிப்து பகுப்பு:பண்டைய எகிப்திய அரசமரபுகள் பகுப்பு:எகிப்தின் வரலாறு பகுப்பு:பண்டைய வரலாறு பகுப்பு:ஆபிரிக்க வரலாறு பகுப்பு:எகிப்தின் முதல் வம்சம் பகுப்பு:பண்டைய எகிப்து
தண்டபாணி சுவாமிகள்
தண்டபாணி சுவாமிகள் (நவம்பர் 28, 1839 - சூலை 5, 1898) தமிழ்நாட்டில் வாழ்ந்த புலவர் ஆவார். தமிழுக்கும், தமிழிசைக்கும் இலக்கணம் தந்தவர். இவர் வண்ணச்சரபம் தண்டபாணி சுவாமிகள் என்றும் '"திருப்புகழ்ச் சுவாமிகள்"' என்று அழைக்கப்பட்டவர். இவரது இலக்கண நூல்கள் முன்னோரின் கருத்துக்களோடு முரண்பட்டவை அல்ல. எனினும் பிற இலக்கண ஆசிரியர்களைப் போல முன்னோர் இலக்கண நூற்பாக்களை இவர் எடுத்தாளவில்லை. தமிழ் மொழியின் வளர்ச்சி நிலையைக் கருத்தில் கொண்டு இலக்கணம் பாடியுள்ளார். 19 ஆம் நூற்றாண்டில் ஆங்கிலேயர் ஏகாதிபத்தியத்தை எதிர்த்து ’ஆங்கிலியர் அந்தாதி’ பாடியவர்.
இளமை
தமிழ்நாட்டில், திருநெல்வேலியில் நெற்கட்டும் செவ்வல் சிற்றரசிடம் படைத்தலைவராகப் பணியாற்றிய செந்தில்நாயகம் பிள்ளை - பேச்சிமுத்து ஆகியோருக்கு 1839 இல் பிறந்தார். இவரது இயற்பெயர் சங்கரலிங்கம். தந்தையின் நண்பரான சீதாராம நாயுடு என்பவரால் இவருக்கு முருகன் மீது பக்தி உருவாயிற்று. ஆரம்பக் கல்வியை முடித்த இவர், இளம் வயதிலேயே தமிழில் மிகுந்த புலமை பெற்றார். எட்டு வயதிலேயே கவிதை எழுதும் ஆற்றல் பெற்றார். அந்த வயதில், "பூமி காத்தாள்" என்ற அம்மனுக்கு அப்பெயர் எப்படி அமைந்தது என்ற காரணத்தைக் கூறி, பாடுதற்கு அரிய வெண்பாவில் அதைப் பாடினார். கவிதை பொழியும் இவருடைய ஆற்றலைக் கண்டு வியந்த சீதாராம நாயுடு இவருக்கு "ஓயா மாரி" என்ற சிறப்புப் பெயரைச் சூட்டி மகிழ்ந்தார். தனது பதின்மூன்று வயதில் ’வண்ணம்’ என்ற சந்தப்பா பாடுவதில் வல்லமை பெற்றிருந்ததால் வண்ணச்சரபம் என்றும், முருகன் புகழ் பாடியதால் இவர் "முருகதாசர்" என்றும் அழைக்கப்பட்டார். இவர் முருகனின் திருப்புகழை விரும்பிப் பாடிக்கொண்டே இருந்ததால் "திருப்புகழ்ச் சுவாமிகள்" என்றும் சிறப்பிக்கப்பட்டார். அரையில் கௌபீனமும், கையில் தண்டமும் கொண்டிருந்ததால் தண்டபாணி சுவாமிகள் என்றும் அழைக்கப்பட்டார்.
அவிநாசி முதல் வேளூர் வரையிலான 218 ஊர்களுக்கும், கேரளம் மற்றும் இலங்கைக்கும் இவர் சென்றுள்ளார்.
இயற்றிய நூல்கள்
தண்டபாணி சுவாமிகள் ‘சர்வதாரணி’ எனும் எழுத்தாணி மூலம் பனையோலையில் படைத்த பாடல்கள் பலவாகும். இவர் பாடிய தமிழிசைப் பாடல்கள் ஒரு லட்சத்துக்கு மேற்பட்டவை. அவற்றில் பாதி பாடல்களுக்கு மேல் இவராலேயே கிழித்தெறியப்பட்டன. எஞ்சியுள்ளவை 50 ஆயிரம் பாடல்கள்.
தமிழைத் துதிக்கும் பின்வரும் நூல்களை இயற்றினார்:
பிற
தமிழில் வழிபாடு செய்யவேண்டும் என்னும் கருத்துடைய இவர் தமிழ்ச்சுவை அறியாத் தெய்வம் உளதெனின் அது பேய் எனப் பாடுகிறார்.
இசை
தமிழிசை வளர்ச்சியில் இவருக்குத் தனி இடம் உண்டு. தியாகராசர், முத்துசுவாமி தீட்சிதர், சியாமா சாஸ்திரிகள் முதலானோர் தெலுங்கிலும், சமற்கிருதத்திலும் கர்நாடக இசையை வளர்த்துப் பாடப்பட்டுவந்த காலத்தில் இவர் தமிழில் வண்ணம் பாடியும், வண்ணத்தியல்பு என்னும் இலக்கணநூல் யாத்தும் தமிழிசைக்கு உயிரூட்டினார்.
சொல்லாய்வு
தமிழ்ச்சொல் "புகல்" என்பது இந்தியில் "போல்" என்று மருவிவிட்டது என்றார். அதை, "புகல் எனும் சொல்லினைப் போல் எனச் சொல்லுதல் போல்இகல் இந்துத்தானியும் பலசொல செந்தமிழிற் கொண்டு இயம்புகின்றார்" என்று பாடினார்.
இலக்கண ஆய்வு
எழுத்து, சொல், பொருள், யாப்பு, அணி என்ற தமிழின் ஐந்திலக்கணத்தை விட புலமைக்கு இலக்கணம் கூறும் ஆறாம் இலக்கணத்தை இவர் கற்பித்தார். சிற்றிலக்கியங்களில் முன்னிலை நாட்டம், மஞ்சரி, ஆயிரம், முறைமை, விஜயம், நூல், சூத்திரம் என்ற புதுமை இலக்கிய வகைகளை வழங்கினார்.
புரட்சிக் கருத்துக்கள்
இல்லறத்தை மேன்மையுடையது என்றார். பெண்மையை உயர்த்திக் கூறி, பெண் உரிமைக்குக் குரல் கொடுத்த இவர், பெண்களுக்குக் கல்வி கற்பிக்க வேண்டும் என்பதை வலியுறுத்தினார். பெண் கல்வி மறுப்பவர்களை, "நாரியரும் கற்கை நலம் என்று உரைக்குநரைப் பாரில் இகழ்வார் பலர்" என்று கூறி மனம் வருந்தினார். கணவனை இழந்த பெண் மறுமணம் புரிந்து கொள்ளலாம் என்ற புரட்சிகரமான கருத்தைக் கூறியுள்ளார் தண்டபாணி சுவாமிகள்.
தண்டபாணி சுவாமிகள், இம்மண்ணை ஆங்கிலேயர் ஆண்டு வருவதைக் கண்டு, அந்நியர் ஆட்சியை எதிர்த்துக் குரல் கொடுத்து,
இறுதிக் காலம்
இறுதிக் காலத்தில் அரிசி உணவைத் தவிர்த்து பயறு உணவுகளை உட்கொண்டார். கடும் தவத்தால் இவரது உடலில் வெப்பம் மிகுதியாகி, உடல்நிலை மிகவும் பாதிக்கப்பட்டு 1898 ஆம் ஆண்டு இறந்தார்.
உசாத்துணைகளும் குறிப்புகளும்
பகுப்பு:தமிழறிஞர்கள் பகுப்பு:தமிழ்ப் புலவர்கள் பகுப்பு:1898 இறப்புகள் பகுப்பு:1839 பிறப்புகள்
ஜேக்குவிலைன் எவிட்
ஜேக்குவிலைன் எவிட் (Jacqueline Hewitt) (பிறப்பு: செப்டம்பர் 4, 1958) ஓர் அமெரிக்க வானியற்பியலாளர் ஆவார். இவர் தான் அய்ன்சுட்டீன் வலயங்களை முதன்முதலில் கண்டுபிடித்தார்.
இளமையும் கல்வியும்
எவிட் 1958 செப்டம்பர் 4 இல் வாழ்சிங்டன் டி.சி யில் பிறந்தார். இவரது தந்தையார் வாரன் ஈ, எவிட் ஓய்வுபெற்ற மாநிலச் சட்ட்த்துறையின் பன்னாட்டுச் சட்ட வல்லுனர் ஆவார். இவரது தாயார் கெர்ட்ரூட் (கிரேடெல்)) எவிட் ஆவார். இவர் பிரின் மாவெர் கல்லௌஉரியில் பயின்று 1980 இல் தகைமையுடன் பொருளியலில் இளவல் பட்டம் பெற்றார்.  பீன்னர் இவர் ஏவர்போர்டு கல்லூரியில் வானியல் வ்குப்பொன்றுக்குச் சென்றுள்ளார். இவ்வகுப்பு இவருக்கு அறிவியலில் ஆர்வங்கொள்ள செய்துள்ளது.  இவர் பட்டமேற் படிப்பை மசாசூசட் தொழில்நுட்ப நிறுவனத்தில் பயின்றார். அப்போது இவர் ஈர்ப்பு வில்லைகளை மீப்பெரு அணி கதிரியல் தொலைநோக்கி வழியாக ஆய்வு மேற்கொண்டுள்ளார். ஈர்ப்பலைகள் பேரளவு கதிரியல் அலைகளை வெளியிடுவதால் கதிரியல் தொலைநோக்கியை ஆய்வில் பயன்படுத்த விரும்பியுள்ளார். இந்த ஆய்வுக்கு இவ்வகத் தொலைநோக்கி ஒளியியல் தொலைநோக்கியை விட சால சிறந்ததாகும். இவர் தன் முனைவர் பட்ட்த்தை 1986 இல் இயற்பியலில் பெற்றார்.  இவர் முனைவர் பட்டத்தை 1988 இல் பெற்றதாக சில தகவல் வாயில்கள் தவறாகத் தெரிவிக்கின்றன.
வாழ்க்கைப்பணி
இவர் 1986 முதல் 1988 வரையில் மசாசூசட் தொழில்நுட்ப நிறுவனத்தில் மிகுநீள அடிக்கோட்டு குறுக்கீட்டளவி அணியின் பகுதியாக முதுமுனைவர் ஆய்வுநல்கை வழங்கப்பட்டார். இவர் தனது பட்டமேற்படிப்பு ஆய்வின் தரவுகளைப் பகுப்பாய்வு செய்யும்போது தன் கணினித் திரையில் ஒரு வலயத்தைக் கண்டார். இது இலியோ விண்மீன்குழுவில் அமைந்திருந்தது. இதுவே முதன்முதலாக்க் கண்டறிந்த அய்ன்சுட்டீன் வலயம் ஆகும். இந்த ஆய்வுக்குப் பிறகு பல அய்ன்சுட்டீன் வலயங்கள் கண்டறியப்பட்டன. இவை முன்பு வானியலாளர்கள் கருதியதை விட புடவியில் மிகப் பரவலாக அமைதல் அறியப்பட்டது. இவை புடவியின் அளவையும் இறுதி கதியையும் அறிய உதவுவதால், அய்ன்சுட்டின் வலயங்கள் மிக முதன்மை வாய்ந்தனவாகும். இவர் 1988 இல் பிரின்சுடன் பல்கலைக்கழகத்தின் வானியற்பியல் துறையில் அறிவியல் ஆராய்ச்சியாளராகப் பணிபுரிந்தார். அங்கு ஒராண்டு ஆய்வுக்குப் பின்னர் உதவி இயற்பியல் பேராசிரியராக மசாசூசட் தொழில்நுட்ப நிறுவனத்துக்குத் திரும்பி வந்து பணியாற்றி 1989 இல் இருந்து முழுநேரப் பேராசிரியராக இருந்துவருகிறார். இவர் அங்கு மின்னணுவியல் துறை கதிர்வானியல் குழு ஆய்வகத்தின் முதன்மை ஆய்வாளராகவும் உள்ளார். இவர் 2002 இல் இருந்து மசாசூசட் தொழில்நுட்ப நிறுவனத்தின் காவ்லி வானியற்பியல், விண்வெளி ஆராய்ச்சிக் கழகத்தின் இயக்குந்ராகவும் உள்ளார்.
தகைமைகள்
இவர் 1990 இல் டேவிட், உலூசைல் பேக்கார்டு அறக்கட்டளையின் ஆய்வுநல்கையைப் பெற்றார். இவரது ஈர்ப்பு வில்லைகளின் பணிக்காக மசாசூசட் சார்ந்த இவரது ஒருசாலை பணியாளர்கள் இவருக்கு 1995-1996 ஆண்டுக்கான அரோல்டு யூகின் எட்கெர்டன் விருது பெற பெயரளித்தனர். இவர் 1995 இல் கதிர்வானியல் பணிக்காக மரியா கோயபர்ட் மேயர் விருதைப் பெற்றார்.
சொந்த வாழ்க்கை
இவருக்கு இரண்டு குழந்தைகள் உண்டு: இவர்களில் கீத் எவிட் இரெட்வைன் 1988 இலும் ஜொனாதன் எவிட் இரெட்வைன் 1993 இலும் பிறந்தனர்.
மேற்கோள்கள்
பகுப்பு:அமெரிக்கப் பெண் அறிவியலாளர்கள் பகுப்பு:அமெரிக்க வானியற்பியலாளர்கள் பகுப்பு:1958 பிறப்புகள் பகுப்பு:வாழும் நபர்கள் பகுப்பு:பெண் வானியலாளர்கள் பகுப்பு:பெண் வானியற்பியலாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
ரிதுபர்னா பருவா
இரிதுபர்னா பருவா (Rituparna Baruah) அசாமின் பாரதிய ஜனதா கட்சி அரசியல்வாதி ஆவார். அசாம் சட்டசபை தேர்தலில் 2016 இல் உலோகோவால் தொகுதியில் இருந்து தேர்ந்தெடுக்கப்பட்டார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:பாரதிய ஜனதா கட்சி அரசியல்வாதிகள்
சுவான் ஆறு
thumb|right|சுவான் ஆறு
சுவான் ஆறு மேற்கு ஆஸ்திரேலியாவின் தென்மேற்குப் பகுதியில் பேர்த் நகரை ஊடறுத்துப் பாயும் ஆறு ஆகும். இது டச்சு நாடுகாண் பயணியான வில்லியம் டி விளெமிங் என்பவரால் 1697 இல் பெயரிடப்பட்டது. பதினெட்டுப் பாலங்கள் இந்த ஆற்றினைக் கடக்கின்றன.
பகுப்பு:மேற்கு ஆஸ்திரேலியா பகுப்பு:ஆஸ்திரேலிய ஆறுகள்
மாநில நெடுஞ்சாலை 93 (தமிழ்நாடு)
மாநில நெடுஞ்சாலை 93 அல்லது எஸ்.எச்-93 (SH 93) என்பது, இந்தியாவின் தமிழ்நாடு மாநிலத்தின் தூத்துக்குடி மாவட்டத்தில் ஆழ்வார் திருநகரி என்னும் இடத்தையும், திருநெல்வேலி மாவட்டத்தின் வள்ளியூர் என்ற இடத்தையும் இணைக்கும் ஆழ்வார் திருநகரி - சாத்தான்குளம்- வள்ளியூர் சாலை ஆகும். இதன் நீளம் 60  கிலோமீட்டர்கள்.
ஹர்சா விதான
ஹர்சா விதான (Harsha Vithana, பிறப்பு: ஆகத்து 15 1985), இலங்கை காலியைப் பிறப்பிடமாகக் கொண்ட துடுப்பாட்டக்காரர். இவர் 58 முதல்தர துடுப்பாட்டப் போட்டிகளிலும், 46 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2003/04, 2011 பருவ ஆண்டுகளில், காலி, ராகம, கோல்ட், இலங்கை 19இன் கீழ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
பரமேஸ்வரநல்லூர் பிரம்மராயசுவாமி கோயில்
பரமேஸ்வரநல்லூர் பிரம்மராயசுவாமி கோயில் தமிழ்நாட்டில் கடலூர் மாவட்டம், பரமேஸ்வரநல்லூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிரம்மராய்சுவாமி சன்னதியும், விநாயகர், வீரனார், சுப்ரமணியனர், ரேணுகாதேவி, துர்க்கை, நவகிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முதலாம் பானிபட் போர்
பகுப்பு:பானிபட் போர்கள்
எப்சோமைட்டு
எப்சோமைட்டு (Epsomite) என்பது MgSO4•7H2O என்ற மூலக்கூற்று வாய்ப்பாடு கொண்ட ஒரு நீரிய மக்னீசியம் சல்பேட்டுக் கனிமம் ஆகும். பளிங்கு போன்ற ஊசியான செஞ்சாய்சதுர படிகமாக எப்சோமைட்டு கிடைக்கின்றது. பெரும்பாலும் திண்ணிய அல்லது நார்போன்ற படிகமாகவும் உள்ளது. எப்சோமைட்டின் ஒளிவீச்சு, பளிங்கு மிளிர்விலிருந்து பட்டு மிளிர்வு வரை வேறுபடுகிறது. இதன் கடினத் தன்மை 2 - 2.5 எனவும் அடர்த்தி 1.67 ஆகவும் உள்ளது. எப்சோமைட்டை எப்சம் உப்பு என்றும் அழைப்பதுண்டு. தண்ணீரில் எளிதாகக் கரையும் இக்கனிமம் உலர் காற்றில் ஒரு மூலக்கூறு தண்ணீரை இழந்து அறுநீரேற்றாக மாறுகிறது. இதனால் ஒற்றைச் சாய்வு கட்டமைப்பைப் பெறுகிறது.
தோற்றமும் கண்டுபிடிப்பும்
கசப்புடன் உப்புக்கரிக்கும் சுவையும் கொண்ட இக்கனிமம் சுண்ணாம்புக் குகையிலும், நிலக்கரி சுரங்கப் பாதைகளிலும் காணப்படுகிறது. பெரும்பாலும் கிப்சத்துடன் சேர்ந்து .கடல் அல்லது உவர் ஏரிப்படிவுகளில் அமைந்துள்ள மெல்லிய உப்பு அடுக்குகளில் எப்சோமைட்டு கிடைக்கிறது. தென்கிழக்கு இங்கிலாந்தின் சர்ரே மாகாணத்திலுள்ள எப்சம் நகரில் 1806 ஆம் ஆண்டு எப்சோமைட்டு முதன்முதலில் விவரிக்கப்பட்டது. இதனாலேயே இதற்கு எப்சோமைட்டு என்ற பெயரும் சூட்டப்பட்டது. மெலாண்டிரைட்டு, கிப்சம், ஆலோடிரைகைட்டு, பிக்கெரிங்கைட்டு, அலுனோகென், ரோசனைட்டு, மிராபிலைட்டு போன்ற கனிமங்களுடன் இணைந்து எப்சோமைட்டு இயற்கையில் கிடைக்கிறது.
தொடர்புடைய கனிமங்கள்
மோரினோசைட்டு (NiSO4•7H2O), கோசுலாரைட்டு (ZnSO4•7H2O போன்ற கனிமங்களின் திண்மக் கரைசல்களும் எப்சோமைட்டு குழுவுடன் தொடர்பு கொண்டுள்ள பிற கனிமங்களாகும். கையீசெரைட்டு (MgSO4•H2O) ஒரு குறைந்த நீரேற்று மக்னீசியம் சல்பேட்டு ஆகும்.
மேற்கோள்கள்
பகுப்பு:மக்னீசியக் கனிமங்கள் பகுப்பு:சல்பேட்டுக் கனிமங்கள் பகுப்பு:நேர்ச்சாய்சதுரக் கனிமங்கள்
திசம்பர் 21
வடக்கு அரைக்கோளத்தில், டிசம்பர் 21 ஆண்டின் குறுகிய நாள் ஆகும். இந்நாளைக் குளிர்காலம் ஆரம்பமாகும் நாள் எனவும் கூறுவர். தெற்கு அரைக்கோளத்தில், டிசம்பர் 21 ஆண்டின் மிக நீளமான நாள் ஆகும். இப்பகுதியில் இந்நாளைக் கோடை காலம் ஆரம்பமாகும் நாள் எனவும் கூறுவர்.
அதுல் சிட்னிஸ்
அதுல் சிட்னிஸ் (Atul Chitnis, பிறப்பு: பிப்ரவரி 20,1962 ) ஒரு இந்திய ஆலோசனை தொழில்நுட்பவியலாளர். போஸ்.இன் (FOSS .in) ஆசியா வின் இலவச மற்றும் திறந்த மூல மென்பொருட்கள் மாநாட்டு அமைப்பாளர்களில் இவரும் ஒருவர்.
இவரது வாழ்க்கை
1989 ல், இவர் CiX என்ற தகவல் பலகை அமைப்பு ஒன்றை ஏற்படுத்தினார். இது தான் பல பயனர்களுக்கும் ஆன்லைன் சமூகங்களுக்குள் நுழைய ஒரு சிறந்த வாசலாக அமைந்தது. இவர் ஆசிரியராக PCQuest பத்திரிக்கையில் COMversations என்ற பத்தியில் எழுதுவார். இவர் இந்திய தொழில் தரவு தகவல்தொடர்பு, இணையம், அக இணையம் போன்ற தலைப்புகளில் உரை நிகழ்த்தி உள்ளார். ஒரு ஆலோசனை ஆசிரியராக PCQuest ல் பணியில் உள்ள போது PCQuest லினக்ஸ் முயற்சி என்ற துறையிலும் பங்களித்து வந்தார்.
ஒரு உறுப்பினராக போஸ் சமூகத்தில், லினக்ஸ் பயனர் குழு, பல்வேறு கருத்தரங்குகள் மூலமும், கட்டுரைகள் எழுதுவதன் மூலமும் இவர் இலவச மற்றும் திறந்த மூல மென்பொருட்கள் பயன்படுத்துவதை ஊக்குவித்து வந்தார். சிட்னிஸ் போஸ் சமூகம் நடத்தும் லினக்ஸ் பெங்களூர் கருத்தரங்குகளின் ஒருங்கிணைப்பாளர்களுள் ஒருவர். இவர் இலவச / திறந்த மூல மென்பொருள்- தேசிய வள மையம் ஆசிரிய குழுவில் ஒருவராக பங்காற்றி உள்ளார். எந்த ஒரு அவைஆயினும் இவரது பேச்சு போஸ் தொழில்நுட்பம் மற்றும் அதில் பங்காற்றுவது பற்றி தான் இருக்கும்.
மறைவு
இவருக்கு ஆகஸ்ட் 2012ல் குடல் புற்றுநோய் கண்டறியப்பட்டது. அதனால் 3 ஜூன் 2013ல் இறந்தார்.
மேற்கோள்கள்
பகுப்பு:1962 பிறப்புகள் பகுப்பு:2013 இறப்புகள்
2012 வட இந்திய பெருங்கடல் சூறாவளி பருவம்
2012 வட இந்தியப் பெருங்கடல் சூறாவளி பருவம் என்பது வெப்ப மண்டல சுழற்சியால் சூறாவளி உருவாகும் நிகழ்வு ஆகும். இந்த மிக வெப்ப மண்டல சூறாவளிகள் வடக்கு இந்தியப் பெருங்கடலில் உருவாகும். வட இந்திய பெருங்கடல் சூறாவளி பருவம் வழக்கமாக ஒவ்வொரு ஆண்டும் ஏப்ரல் மற்றும் டிசம்பர் இடையே உருவாகும் நிகழ்வு ஆகும், ஆனால் சூறாவளிகள் மே மற்றும் நவம்பர் இடையே உச்சநிலை அடைகின்றது.
மேற்கோள்கள்
பகுப்பு:சூறாவளிகள்
பேர்ட்மேன் (திரைப்படம்)
பேர்ட்மேன் (Birdman) அல்லது தி அன்னெக்சுபெக்டட் வெர்ச்சூ ஆஃப் இக்னொரென்சு  (The Unexpected Virtue of Ignorance) 2014ஆம் ஆண்டு  வெளியான அமெரிக்க எதிர்மறை நகைச்சுவை திரைப்படமாகும். இதனை அலெயாண்ரோ கோன்சாலசு இன்யாரிட்டு எழுதி, இயக்கித் தயாரித்துள்ளார். 87வது 2015 ஆசுக்கார் விருதுகளில் இத்திரைப்படத்திற்கு சிறந்த திரைப்படத்திற்கான அகாதமி விருது கிடைக்கப்பெற்றுள்ளது. இதில் முதன்மை வேடத்தில் மைக்கேல் கீட்டனும் துணைவேடங்களில் சாக் கலிபியானகிசு, எட்வர்டு நார்டன், ஆண்ட்ரியா ரைசுபரோ, அமை ரியான், எம்மா ஸ்டோன், மற்றும் நவோமி வாட்ஸ் நடித்துள்ளனர். பேர்ட்மேன் என்ற சூப்பர்ஹீரோ வேடத்தில் புகழ்பெற்றிருந்த ஆலிவுட் நடிகர் ரிக்கன் தாம்சன் தமது புகழ்மங்கிய நிலையில் ரேமண்டு கார்வர் சிறுகதையை தழுவி நாடகமொன்றை பிராட்வேயில் அரங்கேற்ற முயல்வதை திரைப்படம் விவரிக்கின்றது.
மேற்சான்றுகள்
பகுப்பு:ஆஸ்கார் விருது பெற்ற திரைப்படங்கள் பகுப்பு:2014 ஆங்கிலத் திரைப்படங்கள் பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:பாஃப்டா விருதினை வென்ற திரைப்படங்கள்
முலட்டியனை பிரதேச செயலாளர் பிரிவு
முலட்டியானை பிரதேச செயலாளர் பிரிவு (Mulatiyana Divisional Secretariat, මුලටියන ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 48 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 49943 ஆகக் காணப்பட்டது.
சத்திய சாயி பாபா
சிறீ சத்ய சாயி பாபா (Sathya Sai Baba, தெலுங்கு: సత్య సాయిబాబా,: நவம்பர் 23, 1926- ஏப்ரல் 24, 2011 ) தென்னிந்திய ஆன்மிக குரு. இவரது அடியார்களினால் இவர் "இறை அவதாரம்" எனப் போற்றப்படுகிறார். இவர் ஒரு சித்தரும் ஆவார். விபூதி தருவித்தல், மேலும் மோதிரங்கள், சங்கிலிகள், கடிகாரங்கள் போன்ற சிறிய பொருட்களை தருவித்தல் போன்ற இவரது செய்கைகளினால் இவர் மீது உலக நாடுகளில் பலத்த சர்ச்சைகள் கிளம்பியுள்ளன. இவை எளிய வித்தைகளே என பகுத்தறிவாளர்கள் நிரூபித்து உள்ளார்கள். ஆனாலும் இவற்றை இவரது பக்தர்கள் இறைவனின் அற்புதம் என கருதுகின்றனர். அவ்வாறு அவரது பக்தர்கள் நம்பக் காரணம், அறிவியல் அறிஞர்கள் பாபாவை முறைப்படி ஆய்வுசெய்து அவரின் அற்புதச் செயல்கள் பற்றிய முழு உண்மையை ஆய்வறிக்கையாக வெளியிட்டுள்ளனர். அவற்றுள் முக்கியமானது எர்லாண்டூர் ஹெரால்ட்சன் மற்றும் கார்லிஸ் ஓசிஸ் ஆகியோர் ஆய்ந்து வெளியிட்ட அறிக்கை ஆகும். அது அமெரிக்காவின் புகழ்பெற்ற ஆய்விதழான ‘ஜர்னல் ஆஃப் தி அமெரிக்கன் சொசைட்டி ஃபார் சைக்கிக்கிள் ரிசெர்ச் எனும் ஆய்விதழலில் வெளிவந்துள்ளது.
முலட்டியனை பிரதேச செயலாளர் பிரிவு
வெளியிணைப்புக்கள்
பகுப்பு:மாத்தறை மாவட்டப் பிரதேச செயலாளர் பிரிவுகள்
சத்திய சாயி பாபா
சத்திய சாயிபாபா தனது 14வது அகவையில் சீரடி சாயி பாபாவின் மறு அவதாரம் எனத் தன்னை அறிவித்துக் கொண்டார்.
சத்திய சாயிபாபா நிறுவனம் தனது சாயி அமைப்புகள் மூலம் இலவச மருத்துவ நிலையங்கள், பாடசாலைகள், உயர்கல்வி நிலையங்கள், கிராமங்களுக்கு குடிநீர்த் திட்டம் போன்ற பல சமூகநலத் திட்டங்களை இந்தியாவிலும் வேறு பல நாடுகளிலும் அறிமுகப்படுத்தி நடத்தி வருகிறது. இவரது ஏறத்தாழ 1350 சத்திய சாய் அமைப்புகள் 155 மையங்களில் உலகெங்கிலும் செயல்பட்டு வருகின்றது குறிப்பிடத்தக்கது. இவரின் வழிநடப்பவர்கள் சுமார் 100 கோடி பேர் (2007இல்) எனக் கணக்கிடப்பட்டுள்ளது. உலகெங்கிலும் 200 கோடி அடியார்கள் உள்ளனர் என்றும் கூறப்படுகின்றது.
வாழ்க்கைக் குறிப்பு
ஆந்திராவில் உள்ள புட்டபர்த்தி எனும் கிராமத்தில் பிறந்தார். அவர் தாயாரின் பெயர் ஈசுவரம்மா, தந்தை பெத்தவெங்கம ராயூ ரட்னாகரம். சத்திய சாயி இவர்களுக்கு 8-ஆவது குழந்தையாகப் பிறந்தார். ”சத்திய நாராயண விரதம்” இருந்து பிறந்ததால், இவருக்குச் சத்திய நாராயணன் எனப் பெயர் சூட்டினர்.
சமூக சேவைகள்
அருள்மிகு சத்திய சாயிபாபா மற்றும் அவரது பக்தர்கள் நூற்றுக்கணக்கான சமூகச்சேவை நிறுவனங்களை நடத்தி வருகிறார்கள். கல்வி நிறுவனங்கள், மருத்துவமனைகள், சமூகச் சேவை நிறுவனங்கள் எனப் பல வழிகளில் இச்சேவைகள் முன்னெடுக்கப்படுகின்றன. இந்தியா மட்டுமல்லாது, உலகின் பல பாகங்களிலும் இவை இயங்குகின்றன. விழுமிய சமூகம் (Sociocare), விழுமியக் கல்வி (விழுக்கல்வி, Educare), விழுமிய மருத்துவம் (Medicare), விழுமியக் குடிநீர் (aquacare) எனப் பல துறைகளில் அவரின் பணிகள் நடைபெற்றுக்கொண்டிருக்கின்றன. அவரது நிறுவனம், உலகம் முழுவதும் 136 நாடுகளில் மக்கள் பணியில் ஈடுபட்டுக்கொண்டுள்ளது.
விழுக் கல்விப் பாடத்திட்டத்தின் மூலம், சாயி நிறுவனம் உலகின் பல நாடுகளில் சமுதாயத்தின் அனைத்துப் பிரிவு மக்களும் பயன்பெறும் வகையில் பல கல்வி அமைப்புகளை ஏற்படுத்தியிருக்கின்றது. இவை அனைத்தும் மாணவர்களிடம் இருந்து எந்த விதமான கட்டணங்களும் பெறுவதில்லை. .
விழுமிய மருத்துவத்தினைத் தொண்டுப்பணியாக அருள்மிகு சத்தியசாயி நிறுவனம் உலகின் பல நாடுகளில், சமுதாயத்தின் அனைத்துப் பிரிவு மக்களும் பயன் பெறும் வகையில் பல இலவச மருத்துவ முகாம்களையும், பல இலவச மருத்துவமனைகளையும் நடத்திவருகின்றது. .புட்டபர்த்தியிலும் பெங்களூருவிலும் அருள்மிகு சத்தியசாயி உயர்சிறப்பு மருத்துவமனைகள் நிறுவப்பட்டுள்ளன.
தூய குடிநீர் வழங்கும் திட்டத்தின் கீழ் ஆந்திரவில் உள்ள அனந்தபூர் மற்றும் வடக்கு,கிழக்கு கோதாவரி மாவட்டங்களுக்கு சுத்தீகரிக்கப்பட்ட குடிநீரைச் ”அருள்மிகு சத்திய சாயி மைய அறக்கட்டளை” வழங்கி உள்ளது. அனந்தபூர் மாவட்ட குடிநீர்ப் பிரச்னை சுதந்திர காலத்திற்கு முற்பட்டது, எந்த அரசாலும் தீர்த்துவைக்க முடியாமல் இருந்தது. இதனை அருள்மிகு சத்திய சாயிபாபா அவர்கள், குறுகியகாலச் சாதனையாக அதாவது ஒரே வருடத்தில் எழுநூறு கிராமத்திற்கு நல்ல குடிநீர் கிடைக்கும்படியாக விரைவில் செய்து முடித்தார். உண்மையாகச் சொல்லப்போனால் இதுதான் அவரின் அதிசயம்மிக்க அற்புதம் எனலாம். , ,
சென்னை மக்களின் தாகத்தைத் தீர்க்கத் தமிழகம் மற்றும் ஆந்திர அரசுகளால் முயற்சி செய்யப்பட்ட, தோல்வியடைந்த தெலுங்கு கங்கைத் திட்டத்தினைச் சீர்செய்து சென்னை மக்களின் குடிநீர்ப் பிரச்சனைக்கு நிரந்தரத் தீர்வு வழங்கியது, அருள்மிகு சத்திய சாயி மைய அறக்கட்டளை.
ஆன்மீகச் சேவை
அது தவிர, மக்களின் மனங்களில் இவ்வாறான மேன்மைமிக்க சேவை அல்லது தொண்டு எண்ணங்களை வளர்ப்பதற்காக அவரின் நிறுவனங்கள் பல ஆன்மிகச் செயல்பாடுகளில் ஈடுபடுகின்றன. அனைத்து மதக் கொண்டாட்டங்களையும் அதன் உட்கருத்தை உணர்ந்து கொண்டாடுவது, பஜனை எனப்படும் போற்றிசை, நகர சங்கீர்த்தனம்,மதங்களின் உண்மைத் தத்துவத்தைப் புரிந்து கொள்ள ஆன்மீக வாசகர் வட்டம் என்கின்ற ஆய்வுவட்டம் போன்ற பல திருச்செயல்கள் உலகெங்கும் நடைபெறுகின்றன.
தனது ஆன்மீகச் சேவைகளினிடையேயும் சமயசார்பற்ற முறையில் செயலாற்றி வந்தார். அயோத்தி சிக்கல், 1990-களில் தீவிரமாக இருந்தபோது, இந்துத்துவ அரசியல்வாதிகளின் ஆதரவு வேண்டுகோள்களை நிராகரித்து நடுநிலை காத்தார். பல கிறித்தவர்களையும், இசுலாமியரையும் தனது பற்றாளர்களாகக் கொண்டிருந்தவேளையிலும், தங்கள் சமயத்தையும் நம்பிக்கைகளையும் மாற்றிகொள்ள வேண்டியதில்லை என்றார். தன்னைப் பின்பற்றிய பல நாட்டுத் தலைவர்களிடத்தும் நடுநிலை காத்தார்.
குற்றச்சாட்டுகள்
இவரின் 30 ஆண்டு காலச் சர்ச்சைகள் குறித்தான உண்மைகளைப் பிரித்தானிய வானொலிச் சேவையகம் பிபிசி தொகுத்து வெளியிட்டது. இவர் மீது பல பாலியல் துஷ்பிரயோகக் குற்றச்சாட்டுக்களும். , சூழ்ச்சி, வஞ்சகம், கொலைச்செயல், பொருளாதாரக் குற்றங்கள் இவரைச் சூழ்ந்தன. இக்குற்றச்சாட்டுகளை அருள்மிகு சத்தியசாயி பாபா மைய நிறுவனம் பலமுறைகள் மறுத்துள்ளது. அமெரிக்கத் தூதரகம் இவர் மீதான பாலியல் குற்றச்சாட்டு உறுதிபடுத்தப்படாதது எனினும், அவர் மீது பாலியல் தொடர்பான குற்றச்சாட்டுகள் இருப்பதால் தன்னுடைய நாட்டினர் ஆந்திரப் பிரதேசத்தில் உள்ள சாய்பாபாவைச் சந்திப்பது குறித்து எச்சரிக்கை விடுத்தது.
1993 கொலை முயற்சி
சூன் 6,1993 அன்று சாய் பக்தர்களும் ஆசிரமவாசிகளுமான நான்கு இளைஞர்கள் புட்டபர்த்தியில் உள்ள சத்தியசாயி பாபாவின் இல்லத்தினுள் கத்திகளுடன் அத்துமீறி நுழைந்து கொலைசெய்ய முயன்றனர். சத்திய சாயிபாபா தப்பி குரல் எழுப்பினார். தொடர்ந்த எழுந்த கலவரத்தில் அவரது இரு பணியாளர்கள் -சமையற்காரரும் ஓட்டுநரும்- கொலையுண்டனர். அத்துமீறிய நால்வரும் காவலர்களால் சுட்டுக் கொல்லப்பட்டனர். இந்நிகழ்வைத் தொடர்ந்து சாயிபாபா இந்தியக் காவல்துறையால் விசாரிக்கப்படவில்லை.
இறப்பு
84 வயதான சாயி பாபா உடல் நலக்குறைவு, மூச்சுத் திணறல் காரணமாக அருள்மிகு சத்தியசாயி மருத்துவ அறிவியல் கழக மருத்துவமனையில் 2011 மார்ச் 28ம் திகதி சேர்க்கப்பட்டுத் தொடர்ந்து சிகிச்சை பெற்று வந்தார். இவரது உயிர் பிழைப்பிற்காகப் பக்தர்கள் பிரார்த்தனைகள் செய்து வந்தனர். இவரது உடல் நிலையில் பெரும் அளவில் முன்னேற்றம் எதுவும் ஏற்படவில்லை. அமெரிக்காவில் இருந்து வரவழைக்கப்பட்ட மருத்துவக் குழுவினர் 24 மணி நேரமும் பாபாவின் உடல் நிலையைக் கவனித்து வந்தனர். இந்நிலையில் 2011 ஏப்ரல் 24 ஞாயிற்றுக்கிழமை காலை இந்திய நேரம் 07:40 மணிக்கு அவரது உயிர் பிரிந்தது.
இறப்புக்குப் பிந்தைய நிகழ்வுகள்
இவர் இறந்த அன்று (ஏப்ரல் 24, 2011) பூட்டப்பட்ட இவரது தனியறையான யசுர் வேத மந்திரத்தில் என்ன உள்ளது என்பதையறியப் பலதரப்பினரும் ஆர்வம் காட்டிவந்தனர். இந்நிலையில் யசுர் வேத மந்திரம் சுமார் ஒன்றரை மாதங்கள் கழித்துச் சூன் 16, 2011 அன்று திறக்கப்பட்டது. அவ்வறையில் பெரும்பாலும் பணமும் நகையும் கணினிகளுமே இருந்தன. இவையனைத்தும் அவரது கல்வி அறக்கட்டளையில் பயிலும் மாணவர்களைக் கொண்டு தனியே கணக்கெடுத்துப் பிரிக்கப்பட்டு பாரத ஸ்டேட் வங்கியில் முதலீடு செய்யப்பட்டன.
வெளி இணைப்புக்கள்
பகுப்பு:1926 பிறப்புகள் பகுப்பு:2011 இறப்புகள் பகுப்பு:அனந்தபூர் மாவட்ட நபர்கள் பகுப்பு:சாமிமார்கள் பகுப்பு:தெலுங்கு மக்கள்
யாமாகுச்சி எசுத்தராக்கல் வினை
யாமாகுச்சி எசுத்தராக்கல் வினை (Yamaguchi esterification) என்பது அலிஃபாட்டிக் கார்பாக்சிலிக் அமிலம் மற்றும் 2,4,6-முக்குளோரோபென்சோயில் குளோரைடு (யாமாகுச்சி வினையூட்டி) ஆகிய இரண்டு கரிமசேர்மங்களும் வினைபுரிந்து கலப்பு அமில நீரிலிகளை உருவாக்கும் ஒரு வேதி வினையாகும். பின்னர் இந்த கலப்பு நீரிலி விகிதவியல் அளவு இருமெத்திலமினோபிரிடின் முன்னிலையில் ஆல்ககாலுடன் சேர்ந்து விரும்பத்தக்க எசுத்தரை அளிக்கிறது. இவ்வேதிவினையை முதன்முதலில் 1979 ஆம் ஆண்டில் மசாரு யாமாகுச்சி அறிமுகப்படுத்தினார்.
குறிப்பாக இந்த வேதிவினை மேக்ரோ - லாக்டோன் வகை உயர் செயல்திறன் வளைய எசுத்தர்கள் தயாரிக்கும் தொகுப்பு வினைகளில் பயனுள்ளதாக இருக்கிறது.
வினை வழிமுறை
அலிஃபாட்டிக் காபொட்சிலேட்டு யாமாகுசி கரணியின் கார்பனைல் கார்பனுடன் சேர்ந்து முதலில் கலப்பு நீரிலியாக மாறுகிறது. பின்னர் தடையுற்ற இக்கார்பன் பகுதி தலத்தேர்வு முறையில் இருமெத்திலமினோபிரிடினால் தாக்கப்படுகிறது. இதன் விளைவாக அசைல் பதிலீடு செய்யப்பட்ட இருமெத்திலமினோபிரிடின் உண்டாவதும் அதனைத் தொடர்ந்து இது ஆல்ககாலுடன் வினைபுரிந்து எசுத்தரை உருவாக்குதலும் படிப்படியாக நிகழ்கின்றன.
வெளிப்புற இணைப்புகள்
பகுப்பு:ஒடுக்க வினைகள் பகுப்பு:பெயர் வினைகள் பகுப்பு:கரிம-வேற்றணுப் பிணைப்பு உருவாகும் வினைகள்
ஜொன் லெவிஸ்
ஜொன் லெவிஸ் (Jon Lewis, பிறப்பு: ஆகத்து 26 1975, இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 13 ஒருநாள் பன்னாட்டுத் துடுப்பாட்டப் போட்டிகளிலும் 189 முதல்தர துடுப்பாட்டப் போட்டிகளிலும், 195 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2006 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:வில்ட்சையர் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
பிரபொங்சே பானுதெச்
இளவரசர் பிரபொங்சே பானுதெச் பானுபந்த் (Birabongse Bhanudej) (15 சூலை 1914 – 23 திசம்பர் 1985) இவர் சியாமின் (இப்போது தாய்லாந்து) இளவரசர் பீரா அல்லது நாம் டி கோர்ஸ் பி. பீரா என்றும் நன்கு அறியப்பட்டவர். சக்ரி வம்சத்தின் உறுப்பினரான இவர், மோட்டார் பந்தய ஓட்டுநராகவும், மாலுமியாகவும், விமான ஓட்டியாகவும் இருந்துள்ளார்.
மசெராட்டி, கோர்டினி, கொனாட் அணிகளுக்கான பார்முலா 1, கிராண்ட் பிரிக்ஸ் போன்றப் பந்தயங்களில் இவர் போட்டியிட்டார். மலேசியாவின் அலெக்ஸ் யோங் 2001 இல் மினார்டியில் சேரும் வரை பார்முலா 1இல் போட்டியிட்ட ஒரே தென்கிழக்கு ஆசிய ஓட்டுநராகவும், 2019 ஆம் ஆண்டில் அலெக்சாண்டர் ஆல்பன் அறிமுகமாகும் வரை பார்முலா 1இல் போட்டியிடும் ஒரே தாய்லாந்தின் ஓட்டுனருமவார். இவர் நான்கு கோடைகால ஒலிம்பிக் போட்டிகளிலும், படகோட்டம் போட்டிகளில் பங்கேற்றார். மேலும் 1952 இல் தனது சொந்த இரட்டை எஞ்சின் மைல்ஸ் ஜெமினி விமானத்தில் இலண்டனிலிருந்து பேங்காக் சென்றார்.
ஆரம்ப கால வாழ்க்கை
இவர், இளவரசர் பானுரங்சி சவாங்வோங்சே என்பவருக்கும், அவரது இரண்டாவது மனைவிக்கும் மகனாகப் பிறந்தார். இவரது தந்தைவழி தாத்தா மோங்குத் மன்னராவார். இவரைப்பற்றி ஹாலிவுட் திரைப்படங்களான தி கிங் அண்ட் ஐ என்பதிலும், அன்னா அன்ட் த கிங் ஆகியவற்றில் தளர்வாக சித்தரிக்கப்பட்டது. இவருக்கு நான்கு வயதாக இருந்தபோது இவரது தாயார் இறந்து போனார். 1927 ஆம் ஆண்டில் இங்கிலாந்தில் ஏடன் கல்லூரியில் கல்வியை முடிக்க இவர் ஐரோப்பாவிற்கு அனுப்பப்பட்டார். இவர் ஏடனில் இருக்கும்போது இவரது தந்தை இறந்துவிட்டார். இவர் தனது உறவினர் இளவரசர் சுலா சக்ரபோங்சேவின் பராமரிப்பில் வைக்கப்பட்டார். சுலா இறுதியில் இவரது சட்டப்பூர்வ பாதுகாவலரானார். 18 வயதில் ஏடனை விட்டு வெளியேறி, 1933 இன் ஆரம்பத்தில், இவர் இளவரசர் சூலாவுடன் லண்டனில் குடிபெயர்ந்தார். அதே நேரத்தில் இவர் தனது எதிர்காலத்தை முடிவு செய்தார்.
ஆட்டோ பந்தயம்
வலது|thumb|1938 கார்க் கிராண்ட் பிரிக்ஸில் பிராங்கோ கொமோட்டி மற்றும் ரெனே ட்ரேஃபுஸுடன் இளவரசர் பீரா thumb|1948 இல் ஜான்ட்வோர்ட்டில் இளவரசர் பீரா இவர் முதன்முதலில் தனது உறவினர் இளவரசர் சூலாவின் அணியான வைட் மவுஸ் ரேசிங்குடன் 1935 இல் ப்ரூக்லேண்ட்ஸில் ரிலே இம்பை ஓட்டினார். இந்தக் காரில் இவர் சியாமின் தேசிய மோட்டார் பந்தய வண்ணங்களான மஞ்சள் நிறத்துடன் வெளிர் நீலத்தை வரைந்தார். பின்னர் இவர் ஜெனீவா, சுவிட்சர்லாந்து, பிரான்சின் தெற்கு போன்ற இடங்களில் வசித்து வந்தார்.
பின்னர் 1935 ஆம் ஆண்டில், இளவரசர் சூலா இவருக்கு புதிய ERA வொய்யூட்டெட் ரேசிங் கார்களில் ஒன்றான R2B ஐ வழங்கினார், இது ரோமுலஸ் என்று செல்லப்பெயர் பெற்றது. பழுதுபார்ப்புகளை நிறுத்த வேண்டியிருந்த போதிலும், ரோமுலஸில் தனது முதல் பந்தயத்தில் பீரா இரண்டாவது இடத்தைப் பிடித்தார். சீசனின் மீதமுள்ள பந்தயங்களில் பீரா தொடர்ந்து அதிக சக்திவாய்ந்த கிராண்ட் பிரிக்ஸ் வாகனங்களில் இடம்பிடித்தது, மற்றொரு இரண்டாவது இடமும், டோனிங்டன் கிராண்ட் பிரிக்ஸில் ஐந்தாவது இடமும் பிடித்தது.
படகோட்டம்
இவர் 1956 மெல்பேர்ண் ஒலிம்பிக், 1960 உரோம் ஒலிம்பிக், 1964 தோக்கியோ ஒலிம்பிக், 1972 மியூனிக் ஒலிம்பிக் போன்றவற்றில் படகோட்டப் போட்டிகளில் கலந்து கொண்டார். 1960 விளையாட்டுகளில் அவர் மற்றொரு முன்னாள் ஃபார்முலா 1வீரரான ராபர்டோ மியர்ஸுக்கு எதிராகப் போட்டியிட்டு பத்தொன்பதாம் இடத்தில் இருந்தார்.
சோனோமா, கலிபோர்னியா
சோனோமா  (Sonoma) அமெரிக்காவின், கலிபோர்னியாவில் சோனோமா கவுண்டியில் சோனோமா பள்ளத்தாக்கில் அமைந்துள்ள ஓர் வரலாற்று சிறப்புமிகு நகரமாகும். மெக்சிக்கோவின் குடியேற்றத்தை நினைவுறுத்தும் வரலாறுடைய  நகரமையத்தை சுற்றி அமைந்துள்ள இந்த நகரம் சிறிது காலமே இருந்த  கலிபோர்னியக் குடியரசின் தலைநகரமாக விளங்கியது. இன்று கலிபோர்னியா மாநில திராட்சைமது தொழிலின் மையமாக விளங்குகிறது. தேசிய அளவில் புகழ்பெற்ற சோனோமா பன்னாட்டுத் திரைப்பட விழா இங்கு நடத்தப்படுகிறது. 2010 கணக்கெடுப்பின்படி மக்கள்தொகை  10,648 ஆக இருந்தது. சோனோமா ஊரகப் பகுதியின் மக்கள்தொகை 32,678 ஆகும்.
மேற்கோள்கள்
பகுப்பு:கலிபோர்னிய நகரங்கள் பகுப்பு:வரலாற்று சிறப்புமிக்க இடங்கள்
பிரபொங்சே பானுதெச்
இறப்பு
இவர் 1985 திசம்பர் 23 அன்று லண்டனில் உள்ள பரோன்ஸ் கோர்ட் சுரங்க இரயில் நிலையத்தில் மாரடைப்பு ஏற்பட்டு இறந்தார். ஆனால் இவரைப் பற்றிய எந்த அடையாளமும் இல்லாததால், இவரது உடலை ஆரம்பத்தில் அடையாளம் காண முடியவில்லை. ஒரு கையால் எழுதப்பட்ட குறிப்பு ஒன்று இவரது சட்டைப் பையில் பெருநகர காவல்துறையினரால் கண்டுபிடிக்கப்பட்டது. மேலும், லண்டன் பல்கலைக்கழகத்தில் பகுப்பாய்வுக்காக அனுப்பப்பட்டது. அங்கு அது தாய் மொழியில் எழுதப்பட்டதாகக் கண்டுபிடிக்கப்பட்டு இவரது இறப்புப் பற்றிய தகவல் தாய் தூதரகத்திற்கு அறிவிக்கப்பட்டது. இவரது முக்கியத்துவத்தை உணர்ந்தது. விம்பிள்டன் உள்ள புத்தபாடிபா புத்தக் கோவிலில் ஒரு தாய் இறுதிச் சடங்கு நடைபெற்றது. பின்னர் இவர் தாய், பௌத்த பாரம்பரியம் மற்றும் பழக்கவழக்கங்களின்படி தகனம் செய்யப்பட்டார்.
பிற கௌரவங்கள்
தாய்லாந்தின் பட்டாயாவுக்கு வெளியே அமைந்துள்ள பீரா சர்க்யூட்டுக்கு இவரது பெயரிடப்பட்டது.
2016 ஆம் ஆண்டில், இயக்கி மற்றும் இயந்திரத்தின் ஒப்பீட்டு செல்வாக்கை மதிப்பிடும் கணித மாதிரி ஆய்வைப் பற்றிய ஒரு கல்விக் கட்டுரையில், இவர் எல்லா காலத்திலும் நாற்பத்தி மூன்றாவது சிறந்த பார்முலா 1 ஓட்டுனராக இடம்பிடித்தார்.
வெளி இணைப்புகள்
பகுப்பு:1985 இறப்புகள் பகுப்பு:1914 பிறப்புகள்
நிலன் விமுக்தி
நிலன் விமுக்தி (Nalin Vimukthi, பிறப்பு: பிப்ரவரி 28 1988), இலங்கை தலாவையைப் பிறப்பிடமாகக் கொண்ட துடுப்பாட்டக்காரர். இவர் ஆறு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10 பருவ ஆண்டுகளில், இலங்கை ராகம விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள்
கூளையனூர் ஊராட்சி
கூளையனூர் ஊராட்சி (Koolayanur Gram Panchayat), தமிழ்நாட்டின் தேனி மாவட்டத்தில் உள்ள போடிநாயக்கனூர் வட்டாரத்தில் அமைந்துள்ளது. இந்த ஊராட்சி, போடிநாயக்கனூர் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1764 ஆகும். இவர்களில் பெண்கள் 831 பேரும் ஆண்கள் 933 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போரான் நைட்ரைடு
போரான் நைட்ரைடு (Boron nitride) என்பது BN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். போரான் மற்றும் நைட்ரசன் அணுக்கள் சம எண்ணிகையில் சேர்ந்து இச்சேர்மம் உருவாகிறது. போரான் நைட்டிரைடு கனசதுர, அறுகோணப்பட்டக வடிவங்களைக் கொண்டிருந்தாலும், அறுகோணப்பட்டக வடிவ போரான் நைட்டிரைடு (h-BN) பரவலாகப் பயன்படுத்தப்படுகிறது.
அறுகோண வடிவமுடைய போரான் நைட்ரைடு கிராஃபைட்டை ஒத்த அமைப்புடையது. இது போரான் நைட்ரைடு பல்லுருக்களிலேயே மிகவும் நிலைத்த, மிருதுவான அமைப்புடையது, மேலும் இது உயவுப்பொருளாகவும், நறுமணப் பொருட்களில் பதனச்சரக்காகவும் பயன்படுத்தப்படுகிறது. வைரத்தை ஒத்த வடிவமுடைய போரான் நைட்ரைடு கனச்சதுர வடிவமுடைய போரான் நைட்ரைடு (c-BN) எனப்படுகிறது. இது கடினத் தன்மையில் வைரத்தை விடக்குறைவாகவும், வெப்ப, வேதி நிலைத்தன்மையில் வைரத்தை விட அதிகமான நிலைத்தன்மையையும் உடையது. மிகவும் அரிதான வடிவமான உருசைட்டு போரான் நைட்ரைடு கனச்சதுர வடிவ போரான் நைட்ரைடை விட அதிக கடினத்தன்மை உடையது. இது அறுங்கோண (lonsdaleite-ஒத்த) வடிவமுடையது.
B-க்கும் N-க்குமான பிணைப்பு அயனிப்பண்பு உடையது, ஆகையால் மேலடுக்கில் உள்ள B-அணு கீழடுக்கில் உள்ள N-அணுவுடன் பிணைப்பை ஏற்படுத்திக்கொள்ளும். கிராப்ஃபைட்டும் போரான் நைட்டிரைடும் ஒத்த எதிர்மின்னிய அமைப்பை கொண்டிருந்தாலும், கிராஃபைட்டு கருப்பு நிறமுடையது, சிறந்த மின்கடத்தும் பண்பு கொண்டது. இது நன்கடத்தியாகவோ அல்லது குறைக்கடத்தியாகவோ அறியப்படுகிறது. மாறாக, போரான் நைட்டிரைடு வெள்ளை நிறமுடையது, மின்கடத்தாப் பண்பை கொண்டுள்ளது. ஆனாலும், சிறந்த வெப்பக்கடத்தியாக உள்ளது. மேலும், வேதி நிலைத்தன்மை/மந்தத்தன்மை, எந்திர வலிமை/கடினத்தன்மை, அரிமான எதிர்ப்புத்தன்மை ஆகிய பண்புகளையும் கொண்டுள்ளது. இதனால் இதனை உயவுப்பொருளாக, மேற்பூச்சுப் பொருளாக, மின் காப்பியாக, மின்மக்கசிவுத் தடுப்பியாகவும் பயன்படுத்தப்படுகிறது.
பகுப்பு:போரான் சேர்மங்கள் பகுப்பு:நைட்ரைடுகள் பகுப்பு:குறைக்கடத்திப் பொருட்கள் பகுப்பு:மீக்கடினப் பொருட்கள் பகுப்பு:தேய்ப்புப் பொருட்கள் பகுப்பு:பீங்கான் பொருட்கள் பகுப்பு:ஒற்றை அடுக்குகள்
கில்லியன் நேப்
கில்லியன் நேப் (Gillian Knapp) ஓர் அமெரிக்க வானியலாளரும் வானியற்பியலாளரும் ஆவார். இவர் பிரின்சுட்டன் பல்கலைக்கழகத்தில் வானியல், வானியற்பியல் புலங்களில் பேராசிரியராக உள்ளார். இவர் விட்மன் கல்லூரி புல உறுப்பினரும் ஆய்வாளரும் ஆவார். இவர் சுலோவான் இலக்கவியல் வானளக்கையிலும் பங்கேற்கிறார் இவர் பன்னாட்டு வானியல் ஒன்றியத்தின் செயல்முனைவான உறுப்பினராக உள்ளார்.
கல்வி
இவர் எடின்பர்கு பல்கலைக்கழகத்தில் படித்து இயற்பியலில்1966 இல் இளவல்பட்டம் பெற்றார். தன் வானியல் ஆர்வத்தை நிறைவேற்ற, இவர் அமெரிக்காவுக்குப் புலம்பெயர்ந்தார். இங்கு மேரிலாந்து பல்கலைக்கழகத்தில் பூங்கா கல்லூரியில் சேர்ந்து 1971 இல் வானியலில் முனைவர் பட்டம் பெற்றார். சில காலம் மேரிலாந்தில் கல்வி கற்பித்த பின்னர் இவர் 1974 இல் அமெரிக்க மேற்கு கடற்கரைக்குச் சென்றார். அங்கு இவர் கலிபோர்னியா தொழில்நுட்ப நிறுவனத்தில் ஆராய்ச்சி உறுப்பினராக தன் அறிவியல் பணியைத் தொடர்ந்துள்ளார்.
அறிவியல் பணி
இவர் கலிபோர்னியா தொழில்நுட்ப நிறுவனத்தில் முதுநிலை ஆய்வாளராக 1976 இல் உயர்வு பெற்றார். இவர் அதே ஆண்டில் ஓவென்சு கணவாய்க் கதிரலை நோக்கீட்டகத்தில் புல உறுப்பினர் ஆனார்.
இவர் 1980 இல் பிரின்சுட்டனுக்குச் சென்றார். அங்கே பிரின்சுட்டன் பல்கலைக்கழகத்தில் வாவியற்பியல்துறையில் ஆராய்ச்சியாளராகத் தொடர்ந்தார். அங்கே 1984 இல் இணைப்பேராசிரியர் ஆனார். இவர் 1990 இல் இருந்து சுலோவான் இலக்கவியல் வானளக்கை நோக்கீட்டகத்தைக் கட்டியமைத்தார் இவர் பழுப்புக் குறுமீன்களையும் வெண் குறுமீன்களையும் உயர்வேக விண்மீன்களையும் கண்டுபிடித்து அவற்றின் பான்மைகளையும் வரையறுத்துக் கூறினார். இவரது அறிவியல் வாழ்க்கை பிரின்சுட்டன் பல்கலைக்கழகத்தில் வெற்றியோடு திகழ்ந்திட, இவர் 2014 இல் செந்தகைமைப் பேராசிரியர் ஆனார்.
கில்லியன் நேப் பரவலாகச் சான்று காட்டப்பட்ட வானியலாளர் ஆவார். இவர் அமெரிக்க வானியல் கழக உறுப்பினர் ஆவார். இவர் அரசு வானியல் கழக உறுப்பினரும் பன்னாட்டு வானியல் ஒன்றிய உறுப்பினரும் பன்னாட்டு வானொலி அறிவியல் ஒன்றிய உறுப்பினரும் ஆவார்.
சொந்த வாழ்க்கை
இவர் வானியலாளரான ஜேம்சு குண்ணைத் திருமணம் செய்துக் கொண்டார்.
சேத்துப்பட்டு
சேத்துப்பட்டு (ஆங்கிலம்: Chetpet), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தின் சேத்துப்பட்டு வட்டம் மற்றும் சேத்துப்பட்டு ஊராட்சி ஒன்றியம் ஆகியவற்றின் நிர்வாகத் தலைமையிடமும் மற்றும் 18 பேரூராட்சி உறுப்பினர்களுடன் கூடிய சிறப்பு நிலைப் பேரூராட்சியும் அமைந்துள்ளது. இந்த நகரம் போளூர் (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும்.
அமைவிடம்
சேத்துப்பட்டு நகரம் விழுப்புரம் - ஆரணி மாநில நெடுஞ்சாலையும் மற்றும் போளூர்-செய்யூர் மாநில நெடுஞ்சாலையில் சந்திக்கும் இடத்தில் அமைந்துள்ளது. அதுமட்டுமின்றி, இந்த நகரத்திற்கு தெற்கே திருவண்ணாமலை 43 கி.மீ தொலைவிலும் மற்றும் விழுப்புரம் 66கிமீ தொலைவிலும், வடக்கே ஆரணி 26 கி.மீ தொலைவிலும் மற்றும் வேலூர் 62கிமீ தொலைவிலும், மேற்கே போளூர் 26 கிமீ தொலைவிலும், கிழக்கே வந்தவாசி 28 கிமீ தொலைவிலும், காஞ்சிபுரம் 69 கிமீ தொலைவிலும், மாநிலத்தின் தலைமையிடமான சென்னைக்கு 147 கிமீ தொலைவிலும் அமைந்துள்ளது. இந்த நகரத்திலிருந்து ஆரணி, செஞ்சி, போளூர் மற்றும் திருவண்ணாமலை ஆகிய நகரங்களுக்கு அரை மணி நேரத்தில் அடையலாம். அதற்கு உண்டான பேருந்து வசதிகளும் அடிக்கடி உள்ளது.
பெயர்க்காரணம்
பல நூற்றாண்டுகளுக்கு முன்னர் கட்டப்பட்ட ஒரு சிவாலயமும், பெருமாள் கோவிலும் உள்ளது. இங்குள்ள கோயிலின் கல்வெட்டில் பொறிக்கப்பட்ட பெயர் சேற்றுப்பட்டு சேற்றில் மண்பாண்டங்கள் தயாரிக்கும் தொழில் காரணமாகவோ அல்லது வேளாண்மைக்கு முக்கியத்துவம் கொடுத்ததன் காரணமாக இப்பெயர் பெற்றிருக்கலாம் என கருதப்படுகிறது. காலப்போக்கில் மருவி சேத்துப்பட்டு என வந்திருக்கலாம்.
வரலாறு
ஆங்கிலேய அரசுக்கும், ஐதர் அலிக்கும் இடையே நடைபெற்ற 4 போர்களில் இங்கும் நடைபெற்றுள்ளது. முதல் மைசூர் போர் ஒரு பகுதி 1769 ஆம் ஆண்டு ஆங்கில தளபதி கேரிசனுக்கும், ஐதர் அலிக்கும் சேத்துப்பட்டில் போர் நடைபெற்றது. இரண்டாம் மைசூர் போரில் ஐதர் அலிக்கும், சர் அயர்குட்டிற்கும் பல நாட்களாக இங்கு போர் நடைபெற்றதாக வரலாறு உள்ளது. மூன்றாம் மைசூர் போரின் ஒரு பகுதியும் சேத்துப்பட்டில் நடைபெற்றுள்ளது. இப்போர்களில் ஐதர் அலியின் படைகள் சேத்துப்பட்டில் உள்ள கோட்டையை அழித்ததாகவும் வரலாற்று குறிப்புகள் உள்ளது. ஆற்காடிற்கும், பாண்டிச்சேரிகற்கும் இடையே சேத்துப்பட்டு உள்ளதால் ஆற்காடு நவாப்புக்கும், பாண்டிச்சேரிக்கும் இடையே ஏற்பட்ட போக்குவரத்து சேத்துப்பட்டு வழியாக நடைபெற்றது.
1801 ஆம் ஆண்டு ஆங்கில கிழக்கிந்திய கம்பெனி ஆற்காடு நவாப்பிடம் இருந்து வட தமிழகம் முழுவதும் கைப்பற்றியது. நிர்வாக வசதிக்காக மாவட்டங்களை அவ்வாறு உருவாக்கிய வட ஆற்காடு மாவட்டத்தில் 21 தாலுகாக்கள் இருந்தன.அவற்றில் சேத்துப்பட்டு தாலுகாவும் ஒன்று. 1856 ஆம் ஆண்டு நிர்வாக வசதிக்காக தாலுகாக்களை பிரிக்கும் போது சேத்துப்பட்டு தாலுகா நீக்கப்பட்டு சேத்துப்பட்டு தாலுகாவின் மேற்கு பகுதிகளை போளூர் தாலுகா உடனும், கிழக்கு பகுதிகளை வந்தவாசி தாலுகா உடனும் மற்றும் வடக்கு பகுதிகளை ஆரணி தாலுகா உடனும் இணைக்கப்பட்டது.
பேரூராட்சியின் அமைப்பு
7.50 சகிமீ பரப்பும், 18 பேரூராட்சி மன்ற உறுப்பினரகளையும், 69 தெருக்களையும் கொண்ட  இப்பேரூராட்சி போளூர் (சட்டமன்றத் தொகுதி)க்கும் ஆரணி மக்களவைத் தொகுதிக்கும் உட்பட்டதாகும்.
மக்கள் தொகை
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  4,745  வீடுகளும், 19,827 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 83.43% மற்றும் பாலின விகிதம் 1,000 ஆண்களுக்கு,  1029 பெண்கள் வீதம் உள்ளனர்.
நிர்வாகம் மற்றும் அரசியல்
இந்நகரம் சிறப்பு நிலை பேரூராட்சியாக தரம் உயர்த்தப்பட்டு இன்று வரை செயல்பட்டு வருகிறது. சேத்துப்பட்டு நகரம்,தமிழ்நாட்டில், திருவண்ணாமலை மாவட்டத்தில் உள்ள ஒரு சிறப்பு நிலை பேரூராட்சியாகும். இந்த பேரூராட்சியில் மொத்தம் 18 வார்டுகள் உள்ளன. இந்த நகரை சேத்துப்பட்டு பேரூராட்சியின் நிர்வாகம் மூலம் தூய்மைப்படுத்துகிறது.
சாலை வசதிகள்
1. மாநில நெடுஞ்சாலை SH4 : விழுப்புரம் - செஞ்சி - சேத்துப்பட்டு - ஆரணி - ஆற்காடு சாலை
2. மாநில நெடுஞ்சாலை SH115 : போளூர் - சேத்துப்பட்டு - வந்தவாசி - செய்யூர் சாலை
3. மாநில நெடுஞ்சாலை SH4A : சேத்துப்பட்டு - அவலூர்பேட்டை - திருவண்ணாமலை சாலை
4. மாவட்ட சாலை : சேத்துப்பட்டு - பெரணமல்லூர்- சாலை
பேருந்து வசதிகள்
இதனையும் காண்க:சேத்துப்பட்டு பேருந்து நிலையம்
யோகராமா திருக்கோயில்
இந்த கோயில் சேத்துப்பட்டுக்கு அருகிலுள்ள போளூர் - சென்னை சாலை நெடுங்குணம் எனுமிடத்தில் அமைந்துள்ளது. இந்து கடவுள் விஷ்ணுவுக்கு யோக ராம கோயில் அர்ப்பணிக்கப்பட்டுள்ளது. ராமர் ஒரு சின் முத்ரா தோரணையில் தனது வில் இல்லாமல் ஹனுமனின் வேத ஓதத்தைக் கேட்கவில்லை.தீர்காச்சலம் மலையின் அடிவாரத்தில் இந்த கோயில் அமைந்துள்ளது.
இந்த கோவிலில் திருவிழா 10 நாட்கள் வெகு விமரிசையாக நடைபெறும். 7 நாள் கார் திருவிழா, 10 வது நாள் இந்திரவிமன திருவிழா அனைத்து சமூகங்களின் பங்களிப்புடன் பிரமாண்டமாக கொண்டாடப்படுகிறது. காணும் பொங்கல் அல்லது கானு என்று அழைக்கப்படும் பொங்கலின் இரண்டாவது நாளில், ஸ்ரீ ராமச்சந்திரா ஜெகநாதபுரம், அரசம்பட்டு, வேப்பம்பட்டு, வில்லிவனம், சேத்துபட்டு பஜார் மற்றும் பஜம்பேட்டை வழியாக செல்லும் மலையைச் சுற்றி ஊர்வலமாக எடுத்துச் செல்லப்படுகிறார். வைகாசி விசகம் (மே-ஜூன்) கருடசேவை, ஸ்ரீ கிருஷ்ண ஜெயந்தி, அனைத்து சனிக்கிழமையும், தமிழ் மற்றும் ஆங்கில புத்தாண்டு, தீபாவளி, பொங்கல் ஆகிய நல்ல நாட்களில் கூட்டமாக இருக்கும் போது மிகவும் பக்தியுடன் கொண்டாடப்படுகின்றன
மேற்கோள்கள்
பகுப்பு:திருவண்ணாமலை மாவட்டத்தில் உள்ள பேரூராட்சிகள்
சிபூ மிஸ்ரா
சிபு மிஸ்ரா அசாமின் பாரதிய ஜனதா கட்சி அரசியல்வாதி ஆவார். அசாம் சட்டமன்ற தேர்தலில் 2016 ல் லும்டிங் தொகுதியில் இருந்து தேர்ந்தெடுக்கப்பட்டார்
குறிப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:பாரதிய ஜனதா கட்சி அரசியல்வாதிகள் பகுப்பு:அசாம் சட்டமன்ற உறுப்பினர்கள்
இரண்டாம் கோவிந்தன்
இரண்டாம் கோவிந்தன் (Govinda II ஆட்சிக் காலம்774-780 ) என்பவன் ஒரு இராஷ்டிரகூட மன்னனாவான். முதலாம் கிருட்டிணனுக்குப்பின் ஆட்சிக்குவந்தவன்.
இவன் முதலாம் கிருட்டிணனின் மூத்த மகனாவான். இவன் ஆட்சி நிர்வாகத்தைத் தனது தம்பியான துருவன் தரவர்சனிடம் விட்டுவிட்டு,  கேளிக்கைகளில் ஈடுபட்டு வந்தான். தருவதரவர்சன் முழுமையாக ஆட்சியைத் தன்கட்டுப்பாட்டில் வைத்துக்கொண்டான்.
பகுப்பு:இராஷ்டிரகூடர் மரபு பகுப்பு:774 பிறப்புகள் பகுப்பு:780 இறப்புகள் பகுப்பு:இந்திய அரசர்கள்
மாநில நெடுஞ்சாலை 94 (தமிழ்நாடு)
மாநில நெடுஞ்சாலை 94 அல்லது எஸ்.எச்-94 (SH 94) என்பது, இந்தியாவின் தமிழ்நாடு மாநிலத்தின் நாமக்கல் மாவட்டத்தில் திருச்செங்கோடு என்னும் இடத்தையும், அதே மாவட்டத்திலுள்ளநாமக்கல் என்ற இடத்தையும் இணைப்பது திருச்செங்கோடு - நாமக்கல் சாலை ஆகும். இதன் நீளம் 30.9  கிலோமீட்டர்கள். இது வேலகவுண்டம்பட்டி, நல்லிபாளையம் வழியாக செல்லுகிறது.
புதுச்சேரித் தலைமைத் தேர்தல் அலுவலர்
புதுச்சேரித் தலைமைத் தேர்தல் அலுவலர் (அ) புதுவைத் தலைமைத் தேர்தல் அலுவலர்
இந்திய ஒன்றிய ஆட்சிப் பகுதி பொதுத் தேர்தலாகிய நாடாளுமன்றத் தேர்தல் மற்றும் சட்டமன்றத் தேர்தல்களை தனது மேற்பார்வையில் நடத்துவதற்காக இந்தியத் தலைமைத் தேர்தல் ஆணையத்தால் இந்திய அரசியலமைப்பின் விதி 324 ன்படி மேலும் நாடாளுமன்றத்தில் 1950 ல் ஏற்படுத்தப்பெற்ற மக்கள் பிரநிதித்துவச் சட்டம், 1951, குடியரசுத் தலைவர், குடியரசுத் துணைத் தலைவர் சட்டம்,1952 ஏற்படுத்தப் பெற்றதாகும்.